Marianne's Self-Catering Flat bied 2 gerieflike, huislike eenhede op die eienaar se perseel in Langebaan. Dit is ideaal vir gaste wat smag na 'n wegbreek in 'n gewilde kusdorp met baie doendinge vir oud en jonk.
Die een woonstel het 2 slaapkamers en 1 badkamer, 'n volledig toegeruste kombuis, 'n oopplan-leefarea, 'n binnebraai-area en 'n TV met sekere DStv-kanale. Dié woonstel is op die grondvloer geleë.
Die ander woonstel is ’n enkelwoonstel met ’n klein oopplan-kombuis en aparte badkamer. Die eenheid is op die boonste verdieping.
Linne en handdoeke is ingesluit.
Marianne's Self-Catering Flat is net…
Marianne's Self-Catering Flat is net 10 minute se ry van die strand, winkels, restaurante, Langebaan Country Estate en ander besienswaardighede af.
Gaste wat na Marianne's Self-Catering Flat gekyk het, het ook belangstelling getoon in die volgende lekke plekke:
Tortilis-singel 92, Myburgh Park, Langebaan, 7357, Wes-Kaap Matrikulant laat seldsame toestand haar nie onderkry - Maroela Media
Martiné Gouws het tydens haar skool se meriete-aand ’n spesiale trofee vir deursettingsvermoë ontvang (Foto: Verskaf)
’n Matrikulant van Hoërskool Zwartkop in Pretoria verwag sowat vier onderskeidings vroeg volgende jaar wanneer die matriekuitslae bekend gemaak word, ten spyte daarvan dat sy haar hele skoolloopbaan lank nié op ’n swartbord kon sien nie.
Martiné Gouws (18) van Pretoria is by geboorte met subnormale gesigskerpte gediagnoseer. Dié seldsame toestand beteken dat sy byna blind is. Dit hou egter nie dié slimkop terug nie, wat nou tydens haar matriekvakansie die een na die ander leesboek met gewone lettergroottes verslind.
Gouws het Dinsdag aan Maroela Media verduidelik dat sy gewone lettergroottes kan lees indien sy dit rustig op haar eie tyd kan ontsyfer. “As ek tyd het, kan ek gewone lettergroottes lees, maar wanneer ek toets skryf, moet ek ’n vraestel met vergrootte skrif kry.”
Gouws se vakke het Afrikaans, Engels, hoërgraad Wiskunde, Fisiese Wetenskappe, Biologie en Rekeningkunde ingesluit waarvan al haar vraestelle tot A3 vergroot moes word. Haar onderwysers het ook hand bygesit om seker te maak dat dié slimmerd haar matriekjaar suksesvol voltooi. “Ek maak gewoonlik staat op my gehoor en my onderwysers help verder deur dit wat op die swartbord staan vir my af te skryf of ’n foto daarvan te neem,” verduidelik sy.
Martiné Gouws voor haar matriekafskeid. (Foto: Verskaf)
Sy dra ook permanent ’n bril, maar lag wanneer sy vertel dat sy al kort-kort ’n nuwe bril moet kry, soos haar sig voortdurend verander.
Op ŉ vraag of haar mediese toestand groot uitdagings bied, is haar antwoord eenvoudig: “As jy met só iets jou hele lewe lank leef, is jy maar gewoond daaraan. Dis vir jou normaal, jou elke dag.”
Já, dit neem haar wel langer as die gewone leerder om uit ’n handboek te leer, maar oor die algemeen glo sy sy het goed in haar eindeksamen gevaar. “Die eksamen was orraait, maar wiskunde was ’n riller!”
Gouws beplan om volgende jaar sielkunde deur Unisa te studeer. “Ek hou daarvan om iets nuuts te leer. Nou gaan my skoolvakke my nie meer beperk nie. Ek gaan iets van alles kan leer.”
Gouws het tydens haar skool se meriete-aand ’n spesiale trofee vir deursettingsvermoë ontvang.
In die nuus matriek-app Matrieks Pretoria SOS
Sy is so groot voorbeeld vir baie van ons
Martiné, jy is n voorbeeld, nie net vir my nie maar vir miljoene ander wat net kan kla en kla oor alles en nog wat. Ek wens jou alle sukses toe, jy is alreeds n wenner en gaan nog baie vêr kom.
izette · 10 maande gelede
Give that girl a Bells……..
Pragtig meisiekind!! En dit gedoen sonder pampoenvakke!! Tussen die ore is wat saak maak. Voorspoed word jou toegebid.
Baie geluk slim meisiekind. Jy laat menigte skaamkry met jou deursettingsvermoë.
vis · 10 maande gelede
Go Zwarrie. As daar ‘n wil is is daar ‘n weg. Soos die skool leuse se: Dien en Glo
Dit wil gedoen word. En die wat kan is nie bereid om hard te leer nie en vat als vanself in die lewe. Laat sy vir ons inspirasie wees.
Geluk · 10 maande gelede
Wat n pragtige meisie, jy is n rolmodel vir ons land.
Martiné – indien jy hierdie lees, probeer om by ‘n Universiteit in te kom (anders as Unisa). Keuring vir nagraadse studies in sielkunde is baie moeilik, dus help dit om by jou tukkies, UJ, ens. ondergraads te doen. Sonder nagraadse studies kan jy nie as ‘n kliniesesielkundige registreer nie. Net iets om aan te dink…
Baie geluk Martine. Jou deursettingsvermoee is n voorbeeld vir baie.
Welgedaan, mooie meisiekind !